《侧犯 夜饮海棠下》
宋代·赵文

恨花开尽，夜深自敛胭脂颗。雨过。绕曲曲花蓬锦围裹。

浮空烧蜜炬，香雾霏霏堕。无那。倚滴滴娇红笑相亸。

歌俦饮伴，花底围春坐。念满眼、少年人，谁更老于我。

岁岁花时，洞门无锁。莫负东君，酒盟诗课。

作者简介：赵文（1239-1315），宋末元初文人。初名凤之，字惟恭，又字仪可，号青山，庐陵（今江西吉安）人。赵文为文天祥门人，并曾入其幕府参与抗元活动。赵文与刘辰翁父子亦交厚，辰翁对其非常推重，刘将孙亦与其结“青山社”，其结社情况现不详。